b"\n_START_ARTICLE_\nUnitat did\xc3\xa0ctica\n_START_PARAGRAPH_\nUna unitat did\xc3\xa0ctica \xc3\xa9s un instrument o unitat de treball docent, que hauria de permetre l'organitzaci\xc3\xb3, l'articulaci\xc3\xb3 i l'ajustament de la tasca educativa. Com que la unitat did\xc3\xa0ctica \xc3\xa9s la descripci\xc3\xb3 d'una tasca que encara no est\xc3\xa0 feta, ha de ser entesa com la descripci\xc3\xb3 de les intencionalitats educatives._NEWLINE_S'ent\xc3\xa9n com a unitat de treball car ha de servir per englobar en si mateixa els elements del curr\xc3\xadculum amb un eix organitzador, i en tant explicitaci\xc3\xb3 del proc\xc3\xa9s ensenyament-aprenentatge._NEWLINE_L'articulaci\xc3\xb3 de la unitat did\xc3\xa0ctica s'ha d'acomplir en la interdepend\xc3\xa8ncia dels elements que la conformen."